Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**TRAKŲ R. SENŲJŲ TRAKŲ ANDŽEJAUS STELMACHOVSKIO**

**PAGRINDINĖ MOKYKLA**

(švietimo įstaigos pavadinimas)

**ROMUALD GŽYBOVSKI**

(švietimo įstaigos vadovo vardas ir pavardė)

**2024 METŲ VEIKLOS ATASKAITA**

2025-01-20 Nr. 1.10-…

(data)

Senieji Trakai

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai) |

Trakų r. Senųjų Trakų Andžejaus Stelmachovskio pagrindinės mokyklos 2022-2025 metų strateginis planui pritarta Mokyklos tarybos 2021 m. gruodžio 21 d. nutarimu (protokolo Nr. 1.5-5), Trakų rajono savivaldybės administracijos direktoriaus 2022 m. sausio 17 d. įsakymu Nr. P2E-39. Planas patvirtintas Trakų r. Senųjų Trakų Andžejaus Stelmachovskio pagrindinės mokyklos direktoriaus 2022 m. sausio 18 d. įsakymu Nr. 1.3-V. Strateginis mokyklos planas buvo kuriamas vadovaujantis nuostata, kad strateginis valdymas (strateginis planavimas yra jo dalis) yra nuolatinis, dinaminis ir nuoseklus procesas, kuriuo remdamasi mokykla laiku prisitaiko prie išorinės aplinkos pokyčių ir efektyviau išnaudoja savo turimą potencialą.

**2024 M. TIKSLAI IR UŽDAVINIAI:**

- Tobulinti ugdymo(si) organizavimą, plėtojant ugdymosi turinio diferencijavimą, individualizavimą, integralumą;

- Užtikrinti šiuolaikišką ir patrauklų grįstą tyrinėjimu, eksperimentavimu, kūrybinėmis ir praktinėmis užduotimis ugdymą (STEAM);

- Teikti mokiniams veiksmingą mokymosi ir švietimo pagalbą;

- Stiprinti bendruomenės emocinį-psichologinį saugumą, socialinę atsakomybę plėtojant bendradarbiavimą;

- Gerinti mokymą(si) skatinančias aplinkas.

**STRATEGINIO VEIKLOS PLANO ĮGYVENDINIMAS**

**Uždaviniai:**

* 1. Ugdyti mokinių atsakomybę už savo mokymąsi.
  2. Sistemingai vertinti mokinių mokymosi pažangą ir atsižvelgiant į tai koreguoti ugdymo procesą.

|  |  |  |
| --- | --- | --- |
| Uždaviniai | Planuotas rezultatas | Pasiektas rezultatas |
| Ugdymo procese skatinti mokinių įsivertinimą (pastangų, žinių, užduočių atlikimą, savijautą, nuotaiką). Įdiegti kiekvieno mokinio asmeninės pažangos vertinimo sistemą. Ugdyti mokinių mąstymo gebėjimus, kūrybiškumą. | Mokslo metų rezultatai parodys, kad gerėja mokinių mokymosi pažangumas ir mokymosi kokybė, savęs įsivertinimas. Bus sukurta sistema, kuri fiksuos kiekvieno mokinio pažangą. | Mokykloje laikomasi “Mokinių asmeninės pažangos stebėjimo, fiksavimo ir pagalbos mokiniui teikimo tvarkos”. Kiekvienas 5- 10 klasės mokinys pildo asmeninės pažangos stebėjimo ir fiksavimo formą. Kiekvieno trimestro pradžioje mokinys kartu su dalyko mokytoju aptaria, kaip sieks asmeninės pažangos ir numatytų rezultatų kiekviename trimestre.  Asmeninės pažangos stebėjimas skatina mokinius siekti aukštesnių rezultatų. 2023-2024 m.m. mokinių skaičius 5-10 klasėse, pasiekusių aukštesnįjį lygį (9 - 10) siekė 23 procentus, t. y. 3 procentais daugiau negu 2022-2023 m.m. |
| Įtraukti mokinių savivaldą į mokymosi proceso organizavimą. Sukurti bei įdiegti aktualią, nuolat veikiančią socialinės veiklos sistemą mokykloje. | Pagerės lankomumas. Mažės pranešimų apie netinkamą mokinių elgesį. | Mokykloje veikia Mokinių taryba, kuri plėtoja ir skatina mokinių veiklą, organizuoja renginius mokykloje (kai kurie renginiai jau yra tapę tradicija). Mokyklos mokinių tarybos organizuojami renginiai bei konkursai: Užgavėnės, Valentino dienos šventė, Kaziuko mugė, Diena be mokyklinių kuprinių, Akcija „Darom–2025“, Pyragų diena, Filmų vakaras. Mokinių taryba organizuojama apklausas. 2024 m. atlikta mokinių apklausa apie neformaliojo ugdymo veiklų pageidavimą.  Moksleiviai skatinami kelti mokymosi motyvaciją, visuomeniškumą, pilietiškumą, aktyvumą. Skatinimo būdai: padėkos raštas – už dalyvavimą olimpiadose, konkursuose, renginiuose, varžybose, parodose; padėka – už puikų mokymąsi; viešas skelbimas mokyklos interneto svetainėje – už mokyklos atstovavimą olimpiadose, konkursuose, renginiuose, varžybose, parodose; viešas skelbimas mokyklos stende; pažintinė kelionė – už puikų mokymąsi ir aktyvią visuomeninę veiklą, už aktyvią veiklą mokykloje ir daromą individualią pažangą. |

**Uždaviniai:**

* 1. Stiprinti mokinių, tėvų, mokytojų, pagalbos specialistų, ugdymo aplinkos darbuotojų bendradarbiavimą, siekiant kiekvieno mokinio ugdymo pažangos.
  2. Plėtoti mokyklos bendruomenės bendradarbiavimo kultūrą.

|  |  |  |
| --- | --- | --- |
| Uždaviniai | Planuotas rezultatas | Pasiektas rezultatas |
| Atnaujinti bendruomenės informavimo, bendravimo ir bendradarbiavimo tvarkų aprašus.  Stiprinti mokinių, tėvų, mokytojų, pagalbos specialistų, ugdymo aplinkos darbuotojų bendradarbiavimą. | Bus atnaujinti tėvų informavimo, pedagogų bendradarbiavimo tvarkų aprašai, kuriems pritars visų bendruomenių grupių atstovai – susitarimai bus tvaresni, bus pasidalinta atsakomybe. | Mokyklos narių bendravimas ir bendradarbiavimas yra glaudus ir efektyvus.  Veikia mokyklos savivaldos grupės: mokyklos taryba, mokytojų taryba, mokinių taryba, metodinės grupės. Tėvai įtraukiami į ugdymo proceso aptarimą: vyksta tėvų visuotiniai susirinkimai, individualūs pokalbiai, klasių susirinkimai, kuriuose dalyvauja mokyklos administracijos atstovai. Naudojama efektyvi informacijos sklaidos sistema: mokyklos internetinė svetainė www.sentrakumok.lt, elektroninis dienynas Manodienynas.lt, mokyklos Facebooko paskyra.  Ugdymas grindžiamas mokyklos vertybėmis, skatinamos tėvų iniciatyvos organizuojant mokyklos bendruomenės renginius: „Šeimos šventė“, „Kalėdų vakaronė“, ,,Senelių šventė”,  „Užgavėnės“. |
| Plėtoti mokyklos bendruomenės bendradarbiavimo kultūrą. | Tvarkos apraše numatyti ne tik atvejai, kaip bus bendradarbiaujama dėl mokinių mokymo sėkmės, bet ir sutarta dėl tėvų švietimo paslaugų teikimo.  Tvarkų aprašams pritars tėvų ir mokytojų savivaldos.  Gerės mokinių mokymosi rezultatai, santykiai su mokytojais bei tėvais. | Per visuotinius tėvų susirinkimus mokyklos administracija, mokytojai, sveikatos priežiūros specialistė skaitė tėvams aktualius pranešimus (2 kartus per metus). Į tėvų visuotinius susirinkimus ir mokinių auklėjamąsias pamokas buvo kviečiami policijos atstovai, kurie pristatinėjo pranešimus prevencinėmis ir saugumo temomis (2 kartus per metus). Kiekvieną savaitę buvo vedami karjeros specialistės užsiėmimai 1-10 klasės mokiniams įvairiais profesinio orientavimo klausimais. Tinkamai savo funkcijas atliko vaiko gerovės komisija, kuri glaudžiai bendradarbiavo su tėvais (4 susirinkimai per metus). Bendradarbiaujant su Lenkijos visuomeninėmis organizacijomis mokiniai gavo naujametines dovanas (saldumynai kiekvienam mokiniui). Mokytojų draugija “Macierz Szkolna” skyrė finansavimą vadovėliams, kompiuterinei įrangai įsigyti bei 1 klasių mokiniams dovanojo kuprines su mokyklinėmis priemonėmis. Mokyklines prekes ir kuprines 1 klasės mokiniai gavo iš Trakų rajono savivaldybės. |
| Mokyklos bendruomenės narių renginių organizavimas. | Kasmet rengiamos tradicinės šventės, akcijos, **du kartus per metus bendruomenės šventės.** | Mokykloje vyko tradicinės šventės: Rugsėjo 1-oji, Mokytojų diena, Rudenėlio šventė, Mokyklos globėjo diena, Mokslo metų užbaigimo šventė; valstybiniai minėjimai: Sausio 13-oji, Vasario 16-oji, Kovo 11-oji; akcijos: ,,Darom“, ,,Savaitė be patyčių“, piešinių paroda Gedulo ir vilties dienai. Įvykdytos 4 mokyklos bendruomenės šventės: Kalėdinė vakaronė ,Jasełka“, “Senelių popietė”, “Šeimos šventė”, mokinių ir mokytojų sporto šventė; 2024 m. mokykloje įvykdyta. Organizuojant renginius-pamokas buvo bendradarbiaujama su Senųjų Trakų biblioteka, Senųjų Trakų bendruomene, Senųjų Trakų bažnyčia, Senųjų Trakų lopšeliu-darželiu, Trakų krašto tradicinių amatų centru. |

**Uždaviniai:**

* 1. Siekti, kad ugdymo įstaigos patalpos atitiktų higienos normas.
  2. Sukurti palankią emocinę atmosferą, kurioje kiekvienas mokinys jaustųsi priimtas, svarbus ir laukiamas.

|  |  |  |
| --- | --- | --- |
| Uždaviniai | Planuotas rezultatas | Pasiektas rezultatas |
| Siekti, kad visi mokiniai mokytųsi, o mokytojai dirbtų saugiose patalpose. | Užtikrinti, kad mokiniai saugiai mokytųsi mokyklos patalpose. Mokyklos darbuotojai išklausys darbuotojų ir darbų saugos mokymus, higienos įgūdžių, pirmos pagalbos, priešgaisrinės saugos ir civilinės saugos mokymus, kad įgytų kompetencijų ir gebėjimų apie saugią darbinę aplinką. | Mokyklos patalpos atitinka higienos normas, aprūpintos minimaliomis saugumo priemonėmis: pirmosios pagalbos medicinos vaistinėlėmis, gesintuvais, civilinės saugos priemonėmis. Visi mokyklos darbuotojai yra išklausę higienos įgūdžių, pirmos pagalbos, priešgaisrinės saugos ir civilinės saugos mokymus. |
| Iš naujo įvertinti esamas patalpas bei sudaryti galimybę jas efektyviau panaudoti ne tik mokymuisi, bet ir poilsiui. | Efektyviau panaudoti turimas mokyklos patalpas bei aplinką, naudotis IKT įsigytomis priemonėmis. | Įvairių dalykų mokytojai turi galimybę naudotis IKT ne tik kompiuterinėje klasėje, bet ir visuose kabinetuose. Visoje mokykloje veikia internetas. Mokytojai ir mokiniai naudojasi planšetiniais kompiuteriais, projektoriais, kompiuterinėmis vaizdo kameromis, interaktyviomis lentomis. Dalis pamokų organizuojama įrengtose saviraiškos erdvėse (Senųjų Trakų parkas), mokyklos teritorijoje pritaikytose aplinkose (žaliojoje klasėje, ikimokyklinės ir priešmokyklinės grupių, pradinių klasių aikštelėse, mokyklos stadiono aikštelėse). Mokiniai turi poilsio zonas. |
| Dalyvauti ES, šalies ar rajono projektuose siekiant pritraukti papildomą finansavimą. | Pritraukti papildomą finansavimą per projektinę veiklą. | **Mokykloje įvykdyti projektai:**   1. Iš Tautinių mažumų departamento prie Lietuvos Respublikos Vyriausybės pagal pateiktą Kultūros projekto, skatinančio tautinių mažumų kultūrų plėtotę, dalinio finansavimo iš valstybės biudžeto lėšų projekto paraišką gautas finansavimas projektui „Pažinkime vieni kitus ir savo kraštą“ (1 600,00 Eurų). Projektas įvykdytas iki 2024 m. spalio 31 d. 2. Pateikus paraišką Lenkijos Respublikos ambasadai Lietuvoje gautas finansavimas projektui „Globėjui atminti“ ("Pamiętamy o Patronie") – mokinių išvykai į Lenkiją (į Varšuvą) (4 040,00 EUR). Projektas įvykdytas 2024 m. lapkričio 24-27 d. 3. Iš Lenkijos draugijos „Wspólnota Polska“ gautas finansavimas projektui „Stiprios tradicijos lenkų mokykloje“ ("Polska szkoła tradycją silna"). (981,00 EUR). Projektas įvykdytas iki 2024 m. gruodžio 31 d. 4. 2024 m. birželio gautas finansavimas Trakų r. savivaldybės Socializacijos programos projekto – dieninė vasaros poilsio stovykla „Vabaliukai“ įgyvendinimui (700,00 EUR). 5. Pateikus paraišką Lenkijos Respublikos ambasadai Lietuvoje gautas finansavimas projektui „Vaiko dienos šventė mokykloje“.   Isigyti cukraus vatos ir spragėsių gaminimo aparatai. Projektas įvykdytas 2024 m. gegužės mėn. (1 000,00 EUR).   1. Trakų r. savivaldybės Jaunimo projektas „Konferencija „Mokausi kūrybišai: nuo filosofijos iki STEAM“ (400,00 EUR).   **Bendradarbiavimo projektai su partneriais:**  1. 2024 m. liepos 21-27 d. ir 2024 m. spalio 24-30 d. buvo vykdomos edukacinės poilsio stovyklos „Lenkijos kultūros peizažas“ Lenkijoje, bendradarbiaujant su Asociacija Vienuolynas Vengruv–Kultūrų dialogo centru.  2. 2024 m. birželio 8 - 14 d. buvo vykdoma Vaikų vasaros poilsio stovykla „Etno mozaika“ įgyvendinant Tautinių mažumų departamento prie Lietuvos Respublikos Vyriausybės ir mokinių tėvų finansuojamą kultūros projektą, skatinantį tautinių mažumų kultūrų plėtotę. Stovykla vyko sporto ir poilsio centre Jonalaukio kaime Ignalinos rajone ,,Ievalaukio“ sodyboje.  3. 2024 m. gruodžio mėn. bendradarbiaujant su Lenkijos Dievo Gailestingumo parapijos kunigu Jaroslavu Dobženeckiu prieš šv. Kalėdas buvo vykdoma paramos akcija „Ištiesk pagalbos ranką”. |

Siekiant įgyvendinti strateginio plano tikslus, visi mokytojai dalyvavo seminaruose, mokymuose, konferencijose. Vyko tikslingas vadovų, mokytojų ir mokytojų padėjėjų kvalifikacijos kėlimas – 90% mokyklos mokytojų, pagalbos specialistų, vadovų dalyvavo aktualių įtraukiojo ugdymo, Steam klausimų mokymuose bei stiprino įvairias kompetencijas, gilino žinias, klasės vadovo veiklą, mokinių pažangos vertinimą.

Daugiau negu 60% visų pamokų/veiklų metu mokytojai taikė mokymąsi skatinančius metodus, orientuotus į tyrinėjimą, mokinių patirtį, kompetencijų ugdymą. Mokytojai kartu su mokiniais vykdė veiklas, skatinančias mokinių bendravimą, diskusijas, bendradarbiavimą grupėse ir porose - ,,Mokinys – mokiniui“. Vyko kultūrinis, patyriminis ugdymas įvairiose mokyklos ir už jos ribų esančiose erdvėse/aplinkose (lauko klasėje, mokyklos kieme, bibliotekoje, valgykloje, muziejuose, gamtoje). 98,5 % išnaudotos „Kultūros paso“ teikiamos galimybės. Įvairiose pažinimo edukacijose ir kūrybinių veiklų dirbtuvėse dalyvavo 100 % mokinių. Mokiniai pagilino pažinimo, komunikavimo ir meninę kompetencijas, lavino vaizduotę bei gebėjimą bendrauti ir spręsti užduotis. Įtraukianti veikla padidino mokymosi motyvaciją ir pasiekimus.

Mokykloje sėkmingai vykdomas tradicijų tęstinumas, įgyvendinami projektai, kuriantys pridėtinę vertę: mokiniai mokosi atsakomybės, tolerancijos, gilina kompetencijas, įgyja draugų, o mokytojai įgyja patirties ir mokosi lyderystės įgūdžių.

**Ugdytinių skaičius pagal ugdymosi koncentrus:**

|  |  |  |  |  |  |
| --- | --- | --- | --- | --- | --- |
| **Mokslo metai** | **Ugdytinių**  **skaičius** | **Ikimokyklinė ir priešmokyklinė grupė** | **1 - 4 klasių koncentras** | **5-8 klasių koncentras** | **9-10 klasių koncentras** |
| 2020-2021 | 81 | 18 | 28 | 20 | 15 |
| 2021-2022 | 80 | 18 | 31 | 21 | 10 |
| 2022-2023 | 91 | 14+12 | 31 | 26 | 8 |
| 2023-2024 | 91 | 12+12 | 32 | 24 | 11 |
| 2024-2025 | 95 | 12+10 | 34 | 27 | 12 |

Mokykloje dirba kompetentingi mokytojai dalykininkai, kurie tikslingai tobulina savo dalykinę ir metodinę kompetenciją. Ugdymo institucijoje yra beveik visų mokomųjų dalykų specialistai. Specialistų kaita yra labai nežymi. Mokytojai teikia kokybišką ugdymą, atitinkantį mokinių ir jų tėvų lūkesčius.

**Mokyklos organizacinė struktūra:**

|  |  |  |  |
| --- | --- | --- | --- |
| **Mokytojų skaičius** | | | |
| **Mokytojai** | **Vyr. mokytojai** | **Mokytojai metodininkai** | **Iš viso mokytojų** |
| **5** | **8** | **7** | **20** |

Didesnė dalis mokinių, besimokančių mūsų mokykloje, yra atvažiuojantys iš aplinkinių kaimų (toliau negu 3 km), todėl jiems ir jų tėvams labai svarbus yra popamokinis ugdymas. Ugdytiniai turi galimybę dalyvauti neformaliojo ugdymo užsiėmimuose, kurių yra didelė pasiūla. 97 % mokinių dalyvauja neformalioje veikloje. Mokykloje veikia 17 būrelių, kuriuos lanko 71 mokiniai (6 SUP turintys mokiniai).

**2024-2025 m. m. neformalaus ugdymo būreliai**

1. „Kaligrafijos pasaulyje“ - 1-4 kl.
2. Matematikos būrelis "Galvosūkis" - 1-4 kl.
3. Judrieji žaidimai - 1-4 kl.
4. Informacinių technologijų būrelis 1-4 kl.
5. Tikybos būrelis - 1-4 kl.
6. Anglų kalbos būrelis - 1-4 kl.
7. „Jaunasis tyrėjas” – gamtamokslinis būrelis- 1-4 kl.
8. Eksperimentinė chemija - 5-10 kl.
9. Įdomioji matematika - 5-10 kl.
10. Lenkų kalbos būrelis - 5-10 kl.
11. Informatikos būrelis 5-10 kl.
12. Dainų iš šokių ansamblis „Tęcza”- solistų būrelis - 5-10 kl.
13. Interjero dizainas - 5-10 kl.
14. Tinklinio būrelis - 5-10 kl.
15. Sportas ir sveikata - 5-10 kl
16. Dainavimo ansamblis - 5-10 kl..
17. Anglų kalbos būrelis - 5-10 kl.

Mokytojai nuolat skatina mokinius tobulėti, dalyvauti įvairiose veiklose. Kiekvienas mokinys pagal savo gebėjimus dalyvauja įvairiuose konkursuose, olimpiadose ir sporto varžybose. Mokykla didžiuojasi svariais ugdytinių laimėjimais rajoniniuose, respublikiniuose, tarptautiniuose konkursuose, olimpiadose.

**2024 metų mokinių pasiekimai:**

**Mokiniai užėmė prizines vietas:**

* fizikos olimpiados rajoniniame etape **I vietą.**
* matematikos olimpiados rajoniniame etape **II vietą ir III vietą.**
* chemijos olimpiados rajoniniame etape **II vietą.**
* 56-osios Lietuvos mokinių biologijos olimpiados rajoniniame etape **III vietą.**
* Respublikinis poezijos konkursas „Haiku Palangai 2024“. Laimėtos **I ir III vietos.**
* rajoniniame B. Sidorovič meninio skaitymo konkurse **I, II ir III vietas** pagal klases.
* XVIII rajoniniame ortografijos konkurse „Lenkų diktantas. Senieji Trakai - 2024” **I vietą ir II vietą.**
* Rajoniniame A. Mickevičiaus meninio skaitymo konkurse „Kresy 2024” **I, III, III vietas.**
* Rajoninė lenkų kalbos miniolimpiada 8-9 kl. mokiniams. Laimėta **I vieta.**
* Respublikiniame 1-12 (I-IV gimnazijos) klasių mokinių kūrybinių darbų STEAM konkurse-parodoje "Kryžius prisikėlimui". Laimėta **I vieta.**
* **III vieta** Respublikiniame konkurse-parodoje „Paukščių sugrįžtuvės – 2024. Mano miesto paukštis“.
* Respublikinė paroda – konkursas “Skrybėlė. Mados virusas”, kurią organizavo Riešės gimnazija. Mūsų mokyklos mokinės laimėjo **II ir III vietas.**
* **III vieta** tinklinio lygoje "Andžejaus Stelmachovskio mokyklos taurei laimėti".
* Trakų rajono mokyklų berniukų Pavasario tinklinio turnyras, **II vieta.**
* Tinklinio turnyras skirtas Andžejaus Stelmachovskio taurei laimėti **III vieta.**
* Rajoninės kaimo vietovių 3x3 krepšinio varžybos. Laimėta **I vieta.**

**Mokiniai aktyviai dalyvavo:**

* XXV jubiliejiniame respublikiniame lenkų moksleiviškos dainos festivalyje.
* Senųjų Trakų vasaros šventėje „Burkimės protėvių žemėje“;.
* Tarptautiniame konkurse „Patria Nostra“.
* Respublikiniame diktanto konkurse, skirtame lenkų mokyklų 10 kl. mokiniams.

**„Reitingai“ 2024 m. gegužė-gruodis mėn. /Nr. 1(21**) pagal 2023 m. lietuvių kalbos ir matematikos pagrindinio ugdymo pasiekimų patikrinimo rezultatų vidurkį Senųjų Trakų Andžejaus Stelmachovskio pagrindinė mokykla užėmė II vietą tarp tautinių mažumų pagrindinių mokyklų Lietuvoje.

**2024 m. mokyklos veikla:**

|  |  |
| --- | --- |
| **1. Rajoniniai renginiai, organizuoti mokykloje** | 1. Rajoninis ortografijos konkursas „Lenkų diktantas. Senieji Trakai - 2024”. 2. Tinklinio turnyras Andžejaus Stelmachovskio taurei laimėti. 3. Tinklinio lyga Andžejaus Stelmachovskio pagrindinės mokyklos taurei laimėti. |
| **2. Mokyklos renginiai** | 1. Sausio 13-osios pilietinė akcija. 2. Senelių šventė. 3. Vasario 16 d. minėjimas. 4. Užgavėnės. 5. Kaziuko mugė. 6. Kovo 11-oji - Lietuvos Nepriklausomybės atkūrimo diena. 7. Tarptautinė vaikų gynimo diena. 8. Mokslo metų pabaiga. 9. Rugsėjo 1-osios šventė. 10. Mokytojo dienos šventė. 11. Europos kalbų diena. 12. Lenkijos Nepriklausomybės dienos minėjimas. 13. Lapkričio 16 d. - Tolerancijos dienos minėjimas. 14. Naujametinis Karnavalas ikimokyklinio ir priešmokyklinio ugdymo grupių vaikams. 15. Mokinių tarybos organizuotas Naujametinis Karnavalas 1-10 kl. mokiniams. 16. Tarptautinė Žemės diena. 17. Velykų rekolekcijos. 18. Tarptautinė elektroninių atliekų diena. 19. Tinklinio turnyras Andžejaus Stelmachovskio taurei laimėti. 20. Tinklinio lyga Andžejaus Stelmachovskio pagrindinės mokyklos taurei laimėti. 21. Religinio kino vakaras. 22. Tradicinė kalėdinė vakaronė „Jaselka”. |
| **3. Dalyvavimas rajoniniuose, respublikiniuose, tarptautiniuose  renginiuose, konkursuose** | * 1. Rajoninės dalykų olimpiados.   2. Lenkų kalbos mini olimpiada ir ortografijos konkursas „Ortografka“.   3. Rajoninis ortografijos konkursas „Lenkų diktantas. Senieji Trakai”.   4. Rajoninis B. Sidorovič meninio skaitymo konkursas.   5. Rajoninis A. Mickevičiaus meninio skaitymo konkursas „Kresy 2024”.   6. Respublikinis A. Mickevičiaus meninio skaitymo konkursas „Kresy 2024”.   7. Respublikinis diktanto konkursas, skirtas lenkų mokyklų 10 klasių mokiniams.   8. Rajoninis ikimokyklinio ir priešmokyklinio ugdymo konkursas „Mažieji Talentai”.   9. Rajoninės kvadrato varžybos.   10. XXIV Respublikinis lenkų moksleiviškos dainos festivalis.   11. Dalyvavimas Šventininkų bibliotekos organizuotame renginyje „Žolinių dienai”.   12. Dalyvavimas meninėje programoje vasaros šventėje „Burkimės protėvių žemėje“.   13. Dalyvavimas tarptautiniame konkurse „Patria Nostra“. |
| **4. Dalyvavimas sporto varžybose, šventėse** | 1. „Žolinių šventė Šventininkuose“, dalyvavo mokyklos ansamblio „Tęcza” solistai. 2. Senųjų Trakų tradicinė vasaros šventė „Burkimės protėvių žemėje“, dalyvavo mokyklos ansamblis „Tęcza”. 3. Tinklinio turnyras Andžejaus Stelmachovskio taurei laimėti. 4. Tinklinio lyga Andžejaus Stelmachovskio pagrindinės mokyklos taurei laimėti. 5. Sporto šventė visai bendruomenei. 6. Rajoninės kvadrato varžybos. 7. Rajoninės estafečių varžybos „Drąsūs, stiprūs, vikrūs”. 8. Šaškių varžybos. 9. Lengvosios atletikos kroso estafetės. 10. Lengvosios atletikos trikovė. |
| **5. Ekskursijos, išvykos, edukacinės veiklos** | 1. Išvyka į Varšuvą (Lenkija). Apsilankymas Lenkijos respublikos senate, mokyklos globėjo Andžejaus Stelmachovskio palaidojimo kapinėse. 2. Edukacinė pažintinė kelionė į Kuršių Neriją. 3. Edukacine išvyka į Vilniaus televizijos bokštą 4. Išvyka į Lenkiją Ščecino miestą. Savaitinė vasaros poilsio stovykla. 5. Vaikų vasaros poilsio stovykla „Lenkijos kultūros peizažas“ (,,Pejzaż kultury polskiej“). Savaitinė vasaros stovykla vyko Lenkijos Vengrovo (Węgrów) mieste. 6. Edukacinė pažintinė išvyka į Ignalinos ir Molėtų rajonus. 7. Edukacinė pažintinė išvyka į Anykščius. 8. Edukacinė pažintinė išvyka į Kauną. 9. Išvyka į Druskininkų savivaldybės Viečiūnų progimnaziją ir Druskininkus pagal numatytą Tautinių mažumų departamento prie Lietuvos Respublikos vyriausybės Kultūros projekto „Pažinkime vieni kitus ir savo kraštą“ numatytą veiklą. 10. Vaikų (rudens atostogų) poilsio stovykla „Lenkijos kultūros peizažas“ (,,Pejzaż kultury polskiej“ Lenkijos Vengrovo (Węgrów) mieste. 11. Edukacinė-pažintinė išvyka į Lenkiją (į Varšuvą ir Pultuską) pagal finansuojamą Lenkijos Respublikos ambasados Lietuvoje projektą „Globėjui atminti“ („Pamiętamy o Patronie”). 12. Pasaulinė Fair Play diena. 13. Nacionalinis skaitymas - lenkų visuomeninė akcija, skatinanti nacionalinės literatūros pažinimą. 14. Saugaus eismo pamokėlė pirmokams su šuniuku Amsiumi ir policijos pareigūne. 15. Edukacinis užsiėmimas Trakų pusiasalio pilyje. |
| **6. Prevenciniai renginiai, akcijos, iniciatyvos,**  **tyrimai, apklausos** | 1. Sausio 13-osios pilietinė akcija „Atmintis gyva, nes liudija”. 2. Tarptautinės Tolerancijos dienos minėjimas. 3. Tarptautinės vaikų gynimo dienos minėjimas ikimokyklinio, priešmokyklinio ugdymo grupės vaikams, 1-4 klasių mokiniams. 4. Projektas „Bendra gėlė Pal. kun. Mykolo Sopočkos hospisui“. 5. Saugesnio interneto dienos minėjimas. 6. Akcija „DAROM”. 7. Ikimokyklinės, priešmokyklinės ugdymo grupės ir 1-4 klasių mokinių akcija „Lesinkime paukščius žiemą”. 8. Dalyvavimas eisenoje ,,Parada Polskości 2024“. 9. Mokyklos bendruomenės dalyvavimas solidarumo bėgime ,,Gelbėkit vaikus”. 10. Dalyvavimas iniciatyvoje „Kalėdų eglių alėjos idėja Karaimų gatvėje”. |
| **7. Integruotos**  **netradicinės pamokos, mokykliniai konkursai** | 1. Lietuvių kalbos dienoms skirtas integruotų pamokų ciklas. 2. Projektinė savaitė, skirta Vasario 16-osios, Lietuvos valstybės atkūrimo dienos, minėjimui. 3. Integruota matematikos ir istorijos pamoka (STEAM) „Vaiduoklių medžioklė” Kauno III forte. |
| **8. Projektai** | 1. Iš Tautinių mažumų departamento prie Lietuvos Respublikos Vyriausybės pagal pateiktą Kultūros projekto, skatinančio tautinių mažumų kultūrų plėtotę, dalinio finansavimo iš valstybės biudžeto lėšų projekto paraišką gautas finansavimas projektui **„Pažinkime vieni kitus ir savo kraštą“** Projektas įvykdytas iki 2024 m. spalio 31 d.   **Įvykdyta veikla:**   * Druskininkų savivaldybės Viečiūnų progimnazijos mokinių ir mokytojų vizitas Senųjų Trakų Andžejaus Stelmachovskio pagrindinėje mokykloje: * Mokyklos ansamblio „Tęcza” („Vaivorykštė”) koncertas svečiams; * Pažintinė ekskursija po Senuosius Trakus ir Trakus (Trakų pilis, bazilika, senamiestis, Karaimų gatvė, Užutrakio dvaras ir kt. objektai); * Edukaciniai užsiėmimai Trakų tradicinių amatų centre. * Trakų r. Senųjų Trakų Andžejaus Stelmachovskio pagrindinės mokyklos mokinių ir mokytojų vizitas Druskininkų savivaldybės Viečiūnų progimnazijoje: * Koncertas progimnazijoje; * Pažintinė ekskursija po Druskininkus (Druskininkų senamiestis, bažnyčia, Vytauto Didžiojo paminklas ir kt. objektai); * Edukaciniai užsiėmimai Linos Černiauskienės sodyboje Kapiniškių k., Marcinkonių sen., Varėnos r.  1. Pateikus paraišką Lenkijos Respublikos ambasadai Lietuvoje gautas finansavimas projektui **„Globėjui atminti“** ("Pamiętamy o Patronie") – mokinių išvykai į Lenkiją (į Varšuvą). Projektas įvykdytas 2024 m. lapkričio 24-27 d.   **Įvykdyta veikla:**   * Mokinių supažindinimas su profesoriaus Andžejaus Stelmachovskio atminimo vietomis, apsilankymas Varšuvos kapinėse „Stare Powązki“, kur palaiduotas mokyklos globėjas; * Apsilankymas Varšuvos senamiestyje, Karališkojoje pilyje, Koperniko mokslo centre; * Susitikimas su prof. Andžejaus Stelmachovskio artimaisiais.  1. Iš Lenkijos draugijos „Wspólnota Polska“ gautas finansavimas projektui **„Stiprios tradicijos lenkų mokykloje“** ("Polska szkoła tradycją silna"). Projektas įvykdytas iki 2024 m. gruodžio 31 d.   **Įvykdyta veikla:**   * Rajoninis konkursas „Lenkų diktantas 2024“; * Mokyklos bendruomenės „Šeimos šventė“; * „Lenkijos nepriklausomybės dienos minėjimas“ mokykloje.  1. 2024 m. birželio mėn. įgyvendinta socializacijos programos dieninė vasaros poilsio stovykla **„Vabaliukai“.** 2. Pateikus paraišką Lenkijos Respublikos ambasadai Lietuvoje gautas finansavimas projektui **„Vaiko dienos šventė mokykloje“.** Isigyti cukraus vatos ir spragėsių gaminimo aparatai. Projektas įvykdytas 2024 m. gegužės mėn. 3. Trakų r. savivaldybės Jaunimo projektas **„Konferencija „Mokausi kūrybišai: nuo filosofijos iki STEAM“.**   **Bendradarbiavimo projektai su partneriais:**   1. 2024 m. liepos 21-27 d. ir 2024 m. spalio 24-30 d. buvo vykdomos edukacinės poilsio stovyklos „Lenkijos kultūros peizažas“ Lenkijoje, bendradarbiaujant su Asociacija Vienuolynas Vengruv–Kultūrų dialogo centru. 2. 2024 m. birželio 8 - 14 d. buvo vykdoma Vaikų vasaros poilsio stovykla „Etno mozaika“ įgyvendinant Tautinių mažumų departamento prie Lietuvos Respublikos Vyriausybės ir mokinių tėvų finansuojamą kultūros projektą, skatinantį tautinių mažumų kultūrų plėtotę. Stovykla vyko sporto ir poilsio centre Jonalaukio kaime Ignalinos rajone ,,Ievalaukio“ sodyboje. 3. 2024 m. gruodžio mėn. bendradarbiaujant su Lenkijos Dievo Gailestingumo parapijos kunigu Jaroslavu Dobženeckiu prieš šv. Kalėdas buvo vykdoma paramos akcija „Ištiesk pagalbos ranką”. |
| **9.** Bendri sportiniai, kultūriniai, pažintiniai renginiai | 1. Mokinių tarybos organizuotas Naujametinis karnavalas 1-10 klasių mokiniams. 2. Šeimyninis kino vakaras mokykloje. 3. Mokyklos bendruomenės sporto varžybos, skirtos Lenkijos Nepriklausomybės dienai pažymėti. 4. Ikimokyklinio ir priešmokyklinio ugdymo grupių vaikų ir tėvų Naujametinis vaidinimas ir susitikimas su Kalėdų Seneliu. 5. Sporto šventė visai bendruomenei. 6. Tinklinio varžybos mokyklos bendruomenei. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai:**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |  |
| 1.1. Plėtoti mokinių, turinčių elgesio ir emocijų sutrikimų, įtraukiojo ugdymo nuostatas, sudarančias palankias sąlygas sveikatos ir mokymosi pasiekimų gerinimui. | 1.1.1. Sudaryti sąlygas mokytojams dalyvauti mokymuose. | 1.1.1.1. Ne mažiau kaip 30 proc. mokytojų ir pagalbos mokytojų specialistų, dirbančių su specialiųjų poreikių vaikais, tobulins kvalifikaciją mokymuose apie įtraukiojo ugdymo galimybes. | **80 % įstaigos mokytojų**  **dalyvavo mokymuose**: „Įtraukiojo ugdymo ilgalaikė programa“ (52 val).  **Kvalifikaciją kėlė 75 proc.** **visų ugdymo procese dalyvaujančių**  **asmenų.** Mokytojai, pagalbos mokytojų specialistai dalyvavo mokymuose apie įtraukiojo ugdymo galimybes:   * “Įtraukaus fizinio ugdymo organizavimas pasitelkiant skaitmeninę SENDIteach Mokymosi platformą”; * "Vaiko pažinimas ir įtraukusis ugdymas"; * „Bendrųjų programų pritaikymo galimybės, pasiekimų ir pažangos vertinimas įtraukties kontekste”; * Gerųjų patirčių popietė „Specialiųjų ugdymosi poreikių turintys vaikai: įtraukti ar pasitraukti”; * ,,Kuriame gerą mokyklą: Pagalba mokyklai įgyvendinant įtraukųjį ugdymą“; * Įtraukiojo ugdymo ilgalaikė programa. „Emocijų sutrikimai ir agresyvus elgesys. Kaip elgtis mokytojui?“; * Įtraukiojo ugdymo ilgalaikė programa. „Vaikų turinčių foneminio suvokimo sutrikimą ugdymas“; * ,,Ugdymo diferencijavimas, individualizavimas ir suasmeninimas, atsižvelgiant į skirtingus mokinių ugdymosi poreikius”; * „Ką turėtume žinoti apie aktyvumo ir dėmėsio sutrikimą“; * „Emocijų sutrikimų turintys vaikai: pradinių klasių mokytojo veiksmai“; * "Įtraukusis ugdymas per fizinio ugdymo pamokas"; * „Kuriame gerą mokyklą: pagalba mokyklai įgyvendinant įtraukųjį ugdymą“. * „Vizualinės pagalbos kortelės įtraukiajame ugdyme: kaip tinkamai jas naudoti?“; * „Sėkminga integracija dirbant su vaikais turinčiais autizmo spektro sutrikimą“; * ”Akcentuoto charakterio vaikai“. * „Saugios aplinkos vaikams, paaugliams ir pažeidžiamiems asmenims kūrimas Vilniaus arkivyskupijos bendruomenėse“. |
| 1.1.2. Sudaryti sąlygas vaikams turėti erdves, kuriose netrukdomai galėtų pabūti vieni. | 1.1.2.1. Iki 2024-06-01 bus įrengtas sensorinis kambarys, įkurtos erdvės, įsigyti lavinamieji labirintai, nusiraminimo kampelis.  50 proc. mokinių, turinčių elgesio ir emocijų sutrikimų, ugdymo proceso metu gebės įveikti neigiamas emocijas, nusiramins, bus labiau motyvuojami ugdymui, pagerės dėmesio sutelkimas bei koncentracija. | 2024 m. vasario mėn. mokykloje **įrengtas sensorinis kambarys**, kurio aplinka pritaikyta tiems mokiniams, kurie jaučia emocinį nuovargį, kuriems sunku valdyti emocijas, pyktį, sutelkti dėmesį, vaikams su specialiais poreikiais ar perdėtai aktyviems.  **Visi mokiniai (100 proc.),** turintys specialiųjų ugdymosi poreikių (SUP), naudojosi sensoriniu kambariu pagal poreikį.  Sensorinis kambarys yra prieinamas ne tik mokiniams, turintiems SUP, bet ir kitiems, kuriems sunku susikaupti arba reikia papildomos pagalbos valdant emocijas.  Įkurta sensorinė erdvė ne tik pagerina dėmesio koncentraciją, skatina motorinius įgūdžius, mažina stresą ir nerimą, bet ir lavina socialinius įgūdžius.  Pagerėjus dėmesiui ir koncentracijai, mokiniai lengviau įsisavina naują informaciją, sėkmingiau atlieka užduotis, dažniau patiria džiaugsmo jausmą. |
| 1.1.3. Sistemingai stebėti ir analizuoti mokinių, turinčių specialiųjų ugdymosi poreikių, pasiekimus Vaiko gerovės komisijos posėdžiuose. | 1.1.3.1. 2024 metais bus suorganizuotos 2 apvaliojo stalo diskusijos apie vaiko gerovės komisijos, specialistų ir mokytojų veiklos dermę ugdant įvairių poreikių ir gebėjimų turinčius vaikus. Rezultatai bus pristatyti 2024 m. gruodžio mėn. mokytojų tarybos posėdyje. | 2024 m. buvo **organizuoti 3 Vaiko gerovės komisijos susitikimai** su mokytojais, klasių auklėtojais, pagalbos mokytojų specialistais. Susitikimu metu buvo aptariamas ankstyvas specialiųjų poreikių nustatymas, kaip efektyviau identifikuoti vaikus, kuriems reikia papildomos pagalbos, ir kaip suteikti jiems reikalingas paslaugas kuo anksčiau.  Buvo aptarta Vaiko gerovės komisijos bendradarbiavimo svarba su mokytojais, klasių auklėtojais ir specialistais, kad būtų užtikrintas kompleksinis vaiko poreikių tenkinimas.  **2024 m. gruodžio 2 d. Mokytojų tarybos posėdžio metu buvo organizuota konferencija**, kurios metu mokytojai, klasių vadovai ir padėjėjai dalinosi patirtimi, idėjomis ir veiksmingomis praktikomis, kaip dirbti su mokiniais, turinčiais specialiųjų poreikių.  Konferencijos metu buvo diskutuojama, kaip geriau suprasti individualius mokinių poreikius, kaip pritaikyti ugdymo procesą prie konkrečių mokinių poreikių, kokius metodus ir priemones naudoti, kad padėti mokiniams mokytis ir tobulėti. |
| 1.2. Gilinti mokytojų ir mokinių kompetencijas, organizuojant ir vykdant STEAM veiklas / patirtinį mokymąsi. | 1.2.1. Pagilintos mokytojų STEAM srities mokslų ugdymo kompetencijos. Kryptingai organizuojama mokinių tiriamoji veikla. Tikslingai organizuojamas tarpinstitucinis bendradarbiavimas. | 1.2.1.1. Ne mažiau kaip 50 proc. STEAM srities dalykų mokytojų tobulins kompetencijas organizuojant ir vykdant STEAM (dalykų) patirtinį mokymąsi. | **60 proc. mokytojų tobulino kompetencijas mokymuose**, kaip organizuoti ir vykdyti STEAM veiklas. Kiekvieną pirmadienį po pamokų organizuojami trumpi mokytojų susirinkimai, kurių metu buvo dalijamasi patirtimi, įgytomis žiniomis, naujovėmis, kaip sekėsi įgyvendinti gautas žinias praktikoje.  Buvo aptariami iššūkiai, su kuriais susiduriama, kaip kartu ieškoti sprendimų, kad įveikti sunkumus ir užtikrinti, kad naujovės būtų sėkmingai įgyvendinamos.  Mokytojai susipažino su naujausiomis STEAM ugdymo tendencijomis, gavo informacijos apie įvairius mokymo metodus ir priemones, kurios padės pritaikyti įgytas žinias ir įgūdžius dirbant su vaikais.  **Mokytojai dalyvavo mokymuose:**   * „Patyriminė STEAM veikla ugdant 14-19 m. mokinius“; * „STEAM: patyriminės veiklos, keičiančios tradicines pamokas“; * „Kompetencijų ugdymas pasitelkiant vizualinio mąstymo strategijos metodą“; * Nuotolinė konsultacija „Universalaus dizaino mokymuisi principų taikymas mokykloje“. * Aplinkosauginė konferencija „Įdomioji ekologija“, skirtoje Žemės dienai paminėti. * Nuotolinės ekologinės paskaitos ir viktorinos ,,Ateitis gimsta šiandien", nacionalinis egzaminas ,,Atliekų kultūra", paskaita-edukacija ,,Rūšiuojantis Vilnius".   STEAM ugdymas skatina mokinius ir mokytojus ieškoti naujų sprendimų ir nebijoti eksperimentuoti. |
| 1.2.1.2. Ne mažiau kaip 60 proc. tiriamųjų veiklų bus organizuota gamtos ir tiksliųjų mokslų kabinetuose, žaliojoje klasėje, gamtoje ar kitose erdvėse. | **Daugiau negu 60 proc.** tiriamųjų veiklų buvo organizuota gamtos ir tiksliųjų mokslų kabinetuose, žaliojoje klasėje, gamtoje ir kitose erdvėse.   * Vaikų vasaros poilsio stovyklos metu buvo vykdomos eksperimentinės STEAM veiklos žaliojoje klasėje, gamtoje bei gamtos ir tiksliųjų mokslų kabinetuose. * Organizuota tiriamoji projektinė veikla 2 klasei gamtoje "Sveikas, Rudenėli!". * Organizuotos iš chemijos dalyko 8-10 klasių mokiniams tiriamosios ir pažintinės veiklos žaliojoje klasėje ir gamtoje. Vasaros poilsio stovyklos dalyviams organizuota eksperimentinė edukacija ,,Įdomioji chemija". * Gamtos pažinimo ir biologijos pamokose buvo vykdoma tiriamoji veikla: * Eksperimentinis augalų auginimas, stebėjimas žalioje klasėje. * Žemės rūgštingumo matavimas. * Su 3 kl. mokiniais įvykdytas projektas „Lietuvos piliakalniai“. * Užsiėmimas miške „Bendruomeninis skruzdžių gyvenimas“. * Turistinė išvyka baidarėmis Aukštadvario regioniniame parke. * STEAM projektas- užsiėmimas „Stebuklingoji laboratorija“ vasaros poisio stovyklos metu. * Pažintinė išvyka į Aukštadvario regioninį parką (6-10 kl. mokiniai). * 8-10 kl. mokiniai dalyvavo netradicinėje biologijos pamokoje „Pažintis su vandens pelėsiu ir jo poveikiu vandens organizmams“, vykusioje Vilniuje, Verkių gatvėje įsikūrusioje mokslinėje laboratorijoje. * Ikimokyklinio ir priešmokyklinio ugdymo grupių ugdytiniai dalyvavo: * respublikiniame kūrybiniame sporto projekte „Žiemos džiaugsmai ir judrūs žaidimai lauke“. * Respublikiniame projekte „STEAM VELYKINIS MARGUTIS“. * Respublikiniame projekte „STEAM – ŽALIOJI PALANGĖ“. |
| 1.2.1.3. Bendradarbiaujant su Trakų krašto tradicinių amatų centru, su švietimo įstaigomis, kt. institucijomis, naudojant Kultūros paso lėšas bus sėkmingai organizuota ne mažiau kaip 20 proc. STEAM veiklų, patirtinio mokymosi dienų 1-10 klasėse. | * Bendradarbiaujant su Trakų krašto tradicinių amatų centru buvo organizuotos išvykos, susijusios su STEAM veiklomis: * Edukacinė pažintinė kelionė į Kuršių Neriją. * Edukacinė pažintinė išvyka į Ignalinos ir Molėtų rajonus. * Edukacinė pažintinė išvyka į Anykščius. * Edukacinė pažintinė išvyka į Kauną. * Edukacinė pažintinė išvyka į Rumšiškes. * Pasinaudojus Kultūros paso paslaugomis buvo organizuota edukacinė išvyka, kurios metu vyko integruota istorijos ir matematikos pamoka (STEAM) „Vaiduoklių medžioklė” Kauno III forte. * Gavus finansavimą iš Trakų rajono savivaldybės jaunimo iniciatyvų ir projektų konkurso mokykloje buvo organizuota konferencija „Mokausi kūrybiškai: nuo filosofijos iki STEAM“. * Mokiniai dalyvavo STEAM konkursuose: * Respublikinio moksleivių integruotas matematikos ir technologijų projektas „Matematika mūsų gyvenime“; * Respublikinis 1-12 (I-IV gimnazijos) klasių mokinių kūrybinių darbų STEAM konkursas-paroda "Kryžius prisikėlimui". (laimėta 1 vieta). |
| 1.2.1.4. 2024 metais bus parengtas ir įgyvendintas skaitmeninių mokymo(si) priemonių planas, skirtas skaitmeninio ugdymo plėtrai. | 2024 m. buvo parengtas ir įgyvendintas skaitmeninių mokymo(si) priemonių planas.  Įsigytos 6 interaktyvios lentos: matematikos-fizikos, informatikos, chemijos-biologijos, pradinių klasių, ikimokyklinės ir priešmokyklinės grupių kabinetams.  Mokytojai nuolat tobulina skaitmenines kompetencijas, kurios padeda kurti interaktyvias, įtraukiančias ir vizualiai patrauklias pamokas, atitinkančias šiandieninių mokinių poreikius.  2024 m. mokytojai dalyvavo mokymuose:   * „Išmanūs mokymai. Kompiuteriniai kursai plius“. * ,,Ugdymo turinio diferencijavimas ir individualizavimas ,,EDUKA klasėje“. * „DI panaudojimas vizualiųjų menų pamokose: galimybės ir iššūkiai“. * „Tobulėkime kartu. Dirbtinis intelektas tikybos pamokose“. * „Kaip motyvuoti mokinius naįprastais metodais”.   Pradinių klasių mokiniams vykdomas informatikos būrelis, kurio metu naudojamos yra mokyklinės planšetės, interaktyvi lenta, kompiuteriai.  4 klasės mokiniams yra skirta Informatikos pamoka iš pamokų, skiriamų mokinių ugdymosi poreikiams tenkinti.  Mokykla yra įsigijusi platformos EDUKA licenciją. EDUKOS funkcijos, padeda pritaikyti mokymąsi prie individualių mokinių poreikių, automatiškai pritaikyti užduočių sudėtingumą. |
| 1.3. Didinti ugdymo proceso veiksmingumą,  siekiant užtikrinti kokybišką ikimokyklinį ir priešmokyklinį ugdymą(si) ir ugdymo(si) tęstinumą. | 1.3.1. Diegti ir lavinti ikimokyklinio ir priešmokyklinio amžiaus vaikų pasirengimo mokyklai įgūdžius, tam, kad vaikas galėtų sėkmingai įsitraukti į formalųjį švietimą. | 1.3.1.1. Ikimokyklinio ugdymo pedagogai tobulins kvalifikaciją ne mažiau kaip 1 renginyje arba seminare dėl Programos kūrimo ir atnaujinimo krypčių pagal ikimokyklinio ugdymo programos gaires. | Ikimokyklinio ugdymo ir priešmokyklinio ugdymo mokytojos tobulino kvalifikaciją **daugiau negu 3 renginiuose ir seminaruose.** Dalyvavo mokymuose „Diegiame atnaujintą ugdymo turinį ikimokykliniame ugdyme“, stebėjo atviras veiklas Trakų rajono darželiuose, dalyvavo susitikimuose-mokymuose dėl Programos kūrimo ir atnaujinimo krypčių pagal ikimokyklinio ugdymo programos gaires. |
| 1.3.1.2. Bus atlikta ikimokyklinio ir priešmokyklinio amžiaus vaikų grupių daromos pažangos ir individualių pasiekimų stebėsena pagal Mokyklos ikimokyklinio ir priešmokyklinio amžiaus vaikų ugdymo(si) pasiekimų ir individualios pažangos vertinimo tvarkos aprašus. | Ikimokyklinio ir priešmokyklinio amžiaus vaikų grupių daromos pažangos ir individualių pasiekimų stebėsena vykdoma pagal Mokyklos ikimokyklinio ir priešmokyklinio amžiaus vaikų ugdymo(si) pasiekimų ir individualios pažangos vertinimo tvarkos aprašus:   * Ikimokyklinio amžiaus vaikų ugdymo(si) pasiekimų ir individualios pažangos vertinimo tvarkos aprašas, patvirtintas direktoriaus įsakymu 2024 m. * Priešmokyklinio amžiaus vaikų ugdymo(si) pasiekimų ir individualios pažangos vertinimo tvarkos aprašas patvirtintas direktoriaus įsakymu 2022 m. rugpjūčio 30 d. Nr. 1.3-75 V   **Stebėjimo metodai:**  • Stebėjimas žaidimų metu;  • Individualūs pokalbiai;  • Vaiko darbelių analizė;  • Tėvų apklausos;  • Ugdymo proceso dokumentavimas.  **Vertinimo tikslai:**  • Individualus vaiko palaikymas: Suprasti vaiko stipriąsias puses ir ten, kur jam reikia daugiau pagalbos.  • Ugdymo proceso planavimas: Parengti individualizuotas užduotis ir veiklas.  • Bendravimas su tėvais: Informuoti tėvus apie vaiko pažangą ir kartu ieškoti būdų, kaip ją skatinti. |
| 1.3.1.3. Bus atnaujinta ne mažiau kaip 1 edukacinė aplinka, įsigyta ne mažiau kaip 2 inovatyvios priemonės ikimokykliniam ir priešmokykliniam ugdymui organizuoti. | Ikimokyklinio ir ir priešmokyklinio ugdymo žaidimų aikštelę, kurios danga po atliktų šilumos trasos remonto darbų buvo išardyta ir demontuota įranga, mokykla pilnai atstatė ir atnaujino savo jėgomis. Ugdytiniai turi daugiau erdvės aktyviam žaidimui ir pažinimui, gali lavinti savo fizinius įgūdžius, koordinaciją ir bendravimo gebėjimus.  • Ikimokyklinio ir priešmokyklinio ugdymo grupėse įrengtos modernios interaktyvios lentos (2 vnt.), kurios atveria naujas mokymosi galimybes. Interaktyvios lentos naudojimas padeda ugdyti vaikų kritinį mąstymą, kūrybiškumą ir skaitmeninius įgūdžius.  • Vaikų smalsumui, loginiam mąstymui, kūrybiškumui ir socialinių įgūdžių lavinimui įsigyti nauji edukaciniai ir lavinamieji žaislai bei priemonės: konstruktorius, dėlionės, stalo žaidimai, muzikos instrumentai ir kitos priemonės.  • Lauke įsigytos lauko žaidimo priemonės:  - Žaidimų namelis vaikams su krepšinio lanku, futbolo vartais ir degaline. Keturių sienų skirtingų spalvų namelis **skatins vaikų kūrybiškumą ir lavins jų fantaziją;**  - 3 plastikiniai suoliukai. Suoliukai pagaminti iš tvirtos ir netoksiškos medžiagos, atsparūs drėgmei, lietui ir saulės spinduliams, lengvi ir patogūs. Juos lengva perkelti iš vienos vietos į kitą. Vaikai gali patys perkelti suoliukus ir **susikurti patogią erdvę žaidimams ar poilsiui.** |